《同圣民围棋钓鱼》
宋代·刘敞

山林自微尚，轩冕非所营。每及逍遥趣，欣然得吾生。

春塘漾绿水，珍树啼黄莺。心远忘外喧，境幽适人情。

垂钓如有求，而无得失惊。临局非期胜，聊为白黑争。

得意物可遗，忘言赏逾精。此理俗鲜悟，固当属渊明。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。